《静室》
宋代·张明中

当年梁武造佛寺，子云飞帛书萧字。
李君得字煨烬中，建立小室有深意。
如今静室傍花岩，此室比心为一致。
峰峦底里着轩窗，明月清风为谁至。
三千世界阔如许，杂遝喧嚣鼎方沸。
铜炉添穗坐结趺，更倩白云锁苍翠。

作者简介：张明中，号敬斋，生平不详。《谢惠诗》有“语带诚斋句妙香”句，当为杨万里以后人，姑据《诗渊》次于刘克庄后。有《言志集》（《诗渊》），已佚。　张明中诗，据《永乐大典》、《诗渊》所录，编为一卷。